# name
«Desplaçaments voluntaris (i un espai comú)» Exposició d’artistes graduats en belles arts a la Universitat de Barcelona (curs 2021-2022)

# metadata.dc.description[].value
Aquesta exposició s’emmarca en la col·laboració establerta entre la Fundació Felícia Fuster i el Grup d’Innovació Docent Consolidat Art, Professional i Docència (Facultat de Belles Arts, UB), amb la programació d’exposicions d’estudiants de diferents nivells del grau en belles arts

# metadata.dc.description.abstract[].value
L’exposició «Desplaçaments voluntaris (i un espai comú)», que es presenta a la Fundació Felícia Fuster, està formada per obres de Martí Aguilar, Narcís Farriols, Carla Gibert i Juliana Hoyos, graduats recentment en belles arts (2021/2022).
Aquest títol funciona com una declaració d’intencions, i s’hi entreveu una complexitat generada per les múltiples interpretacions que s’hi detecten i que també trobarem en l’exposició. Així mateix, si ens preguntem sobre què són aquests desplaçaments esmentats en el títol, inevitablement ens remeten, d’una banda, a les obres exposades que, a partir d’uns objectes, d’uns materials o d’unes imatges, en certa manera trastoquen la percepció de la realitat. D’altra banda, també ens assenyalen una posició volguda i constantment reubicada en relació amb els corresponents processos creatius i, per tant, ens remarquen l’emplaçament canviant dels mateixos artistes davant el món.

# metadata.dc.description.sponsorship[].value
Fundació Felícia Fuster; Departament d'Arts Visuals i Disseny, Facultat de Belles Arts (UB)

# metadata.dc.title[].value
«Desplaçaments voluntaris (i un espai comú)» Exposició d’artistes graduats en belles arts a la Universitat de Barcelona (curs 2021-2022)